My man het die idee as ons by iemand gaan oorslaap of iemand doen vir ons iets, skuld hy hulle geld.
Ek wil graag by die familie gaan kuier, maar ons kan nie gastehuise of ander verblyf bekostig nie. Help asseblief.
Verrig takies vir die gasheer of gasvrou waarvoor hulle te besig is, soos om die kinders op ’n uitstappie te neem. Dit kan dalk vir hulle veel meer beteken as om ’n paar rand by ’n gas te kry.
Vra gerus vooraf of julle iets kan saambring wat vir jou gasheer of gasvrou nuttig sal wees en waarmee hulle gaste makliker kan onthaal, soos ’n nuwe braairooster.
’n Bedagsame geskenk soos lugtyd vir selfone of data vir jou gasheer omdat julle dalk meer in dié tyd kommunikeer, sal ook welkom wees.
Wys soortgelyke opsies aan jou man uit en vra hom of hy nie net tydens ’n kort besoek ’n proeflopie wil neem nie.
Hy wil dalk ander mense die moeite van skoonmaak en onthaal spaar of hy wil dalk bloot op sy eie wees wanneer hy weggaan.
Om ’n goeie verhoudingsmaat te wees, doen ’n mens dikwels blindelings wat dit ook al verg om die verhouding te laat werk. Maar op lang termyn kan jy nie jou persoonlike groei en ontwikkeling afskeep nie.
Wanneer jy aanhoudend opofferings vir jou maat moet maak, vra jou af: As jy dinge moet prysgee wat vir jou kosbaar is, is dit nie ’n te hoë prys om te betaal nie? Sal sy dieselfde vir jou doen?
Is sy dankbaar vir die opofferings wat jy maak en wys sy dit in woord en daad? Laat jou antwoorde hierop jou tot ’n besluit lei.